O nombre en aragonés y en castellán, Guyena, probién d'o francés Guyenne, que ye l'adaptazión de l'occitán Guiana. Ista palabra tien o suyo orichen en Aquitania, que en os sieglos XII-XIII esdebenió Aguiana en gascón, que esdebenió luego Guiana por a perduga d'a letra a d'o prenzipio d'a palabra. Sindembargo, tamién se diz que a palabra tien o suyo orichen en a traza de prenunzia d'os angleses d'o toponimo Aquitania mientres o suyo dominio d'ista rechión.